KISKŐRÖS VÁROS POLGÁRMESTERE
ELŐTERJESZTÉS

(a Képviselő-testület 2025. március 19-i ülésére)

TÁRGY:

SZOBOR ELHELYEZÉSE A PETŐFI MŰFORDÍTÓI SZOBORPARKBAN
A bulgáriai Várna város polgármestere, Blagomir Kotsev tájékoztatta Kiskőrös Város Önkormányzatát (tov.: Önkormányzat), hogy a nagy költő és forradalmár Petőfi Sándor születésének 200. évfordulója ünnepléséhez kapcsolódóan Várna Önkormányzata a Várna Városi Tanács 1184-3. számú határozatával jóváhagyta Petar Alipiev (1930-1999), a költő műveit bolgárra fordító műfordítóról készült fejszobor ingyenes adományozását az Önkormányzat részére. A szobrot Alyosha Kafedzhiyski készítette, amelynek értéke 20.000 leva.
Kiskőrös Város Önkormányzat Képviselő-testülete a 2024. november 06. ülésén, a 89/2024. számú Képviselő-testületi határozatával döntött a fejszobor ingyenes tulajdonba vételéről.

A helyi önkormányzatok és szerveik, a köztársasági megbízottak, valamint egyes centrális alárendeltségű szervek feladat- és hatásköreiről szóló 1991. évi XX. törvény 109. § alapján művészeti alkotás közterületen való elhelyezéséről a település önkormányzatának képviselőtestülete dönt és gondoskodik fenntartásáról és felújításáról. ​A döntéshez a műalkotás művészi értékére vonatkozóan szakvéleményt kell beszerezni.
 Az Alyosha Kafedzhiyski szobrászművész által készített Petar Alipiev bronz fejszobor szakértői bírálatát, valamint bírálati szakvélemény készítését megbízási szerződés keretében a Ludwig Múzeum – Kortárs Művészeti Múzeum (Székhely: 1095 Budapest, Komor Marcell utca 1., Törzskönyvi azonosító: 329134) végezte. A szakértői bizottság 2025. március 10-én megtekintette a szobrot és az elhelyezés helyszínét a Kiskőrösön megtartott ülésen. A szobor elhelyezését a bizottság a szakvéleményében foglaltak szerint támogatja.
A szobor felállításának tervezett helye a Petőfi műfordítói szoborpark sétáló utca felöli oldala, Kiskőrös belterület 2673 hrsz. alatti közterület.

A kihelyezésre kerülő bronz mellszobor mérete a szoborparkban található szobrok méretéhez igazodik.

A mellszobor kő alapzatának elkészítését Kiskőrös Város Önkormányzata megrendelte a Rózsa-Stone Kft-től, a posztamens 637.000 Ft +ÁFA összegű költségét az önkormányzat viseli.

A szobor avatására ünnepélyes keretek között 2025. május 16. napján kerül sor. 
Magyarország helyi önkormányzatairól szóló 2011. évi CLXXXIX. törvény III. fejezet 42. §-ának 8. pontja értelmében a képviselő-testület hatásköréből nem ruházható át a közterület elnevezése, köztéri szobor, műalkotás állítása, így a mellszobor elhelyezéséhez az illetékességi területen működő települési önkormányzat képviselő-testületének egyetértése szükséges.
Fentiek alapján javaslom, hogy a Képviselő-testület a határozat-tervezetben foglaltak szerint döntsön.
Kiskőrös, 2025. március 11.









Domonyi László sk.









   polgármester

HATÁROZAT-TERVEZET

A Képviselő-testület 
1. egyetért azzal, hogy a Petőfi műfordítói szoborpark sétáló utca felöli oldalán, Kiskőrös belterület 2673 hrsz. alatti közterületen Petar Alipiev, bolgár, Petőfi Sándor verseit fordító költőnő emlékére, bronz mellszobor kerüljön elhelyezésre.
2. 
felhatalmazza a polgármestert arra, hogy az mellszobor elhelyezéséhez szükséges intézkedéseket megtegye.
Felelős: 
polgármester

Határidő: 
azonnal

